ג'ורג' ג'ון יאנגהאזבנד (באנגלית: Sir George John Younghusband; 9 ביולי 1859 – 30 בספטמבר 1944) היה קצין בכיר בצבא בריטניה. במהלך שנות שירותו השתתף במספר מלחמות וביניהן במלחמה המהדית, במלחמה האנגלו-בורמזית, במלחמת הבורים ובמלחמת העולם הראשונה. במהלך מלחמה זו שירת תחילה במערכה על סיני וארץ ישראל ובהמשך במערכה במסופוטמיה שם פיקד על הדיוויזיה השביעית "מירוט" במהלך הניסיונות הכושלים לחילוצה של הדיוויזיה ה-6 "פונה" ומפקדה צ'ארלס טאונסנד מהמצור על כות.